钦定古今图书集成/明伦汇编/氏族典/第264卷 > 王延彬
## 钦定古今图书集成/明伦汇编/氏族典/第264卷 > 王延彬

按《十国春秋》：“闽王延彬，天祐初，太祖承制，加平卢节
度使，权知泉州军州事，二年实授。开平三年加金紫
光禄大夫，转右仆射，封琅邪郡开国男，寻转司空。四
年加云麾将军。乾化二年授特进阶，加检校太保，进
封开国伯。五年加检校太傅，权知泉州刺史。四年加
检校太尉。延彬任泉州，前后历二十六年，会得白鹿”
紫芝，僧浩源以为王者之符，延彬由是渐骄纵，密遣
使浮海贡梁，求泉州节镇。事觉，太祖黜延彬归私第，
卒，赠云州节度使，葬云台山，闽人谓之“云台侍中。”